## Pravilnik o energetskoj bilanci

### NN 33/2003 (5.3.2003.), Pravilnik o energetskoj bilanci

# MINISTARSTVO GOSPODARSTVA

442

Na
temelju članka 9. stavka 4. Zakona o energiji (»Narodne novine« broj 68/2001)
ministar gospodarstva donosi

## PRAVILNIK

### O ENERGETSKOJ BILANCI

I.
OPĆE ODREDBE

Članak 1.

Ovim Pravilnikom se propisuje sadržaj i način dostave
podataka koje su tijela državne vlasti, tijela jedinica lokalne i jedinica
područne (regionalne) samouprave i energetski subjekti dužni dostaviti
ministarstvu nadležnom za energetiku (u daljnjem tekstu: Ministarstvo) radi
utvrđivanja prijedloga energetskih bilanci.

Članak 2.

Izrazi koji se koriste u ovom Pravilniku imaju
značenja utvrđena Zakonom o energiji (»Narodne novine«, broj 68/01), Zakonom o
tržištu električne energije (»Narodne novine«, broj 68/01), Zakonom o tržištu
plina (»Narodne novine«, broj 68/01) te Zakonom o tržištu nafte i naftnih
derivata (»Narodne novine«, broj 68/01).

Članak 3.

(1) Godišnja energetska bilanca obuhvaća analizu isko­rištavanja
primarnih oblika energije, energetskih transformacija, uporabe transformiranih
oblika, uvoza i izvoza primarnih i transformiranih oblika energije te uporabe
pojedinih oblika energije za opskrbu neposrednih kupaca energije.

(2) Godišnja energetska bilanca izrađuje se u tri
faze:

1. Prikupljanje podataka i izrada predviđene
energetske bilance za sljedeću godinu (u daljnjem tekstu: predviđena energetska
bilanca),

2. Mjesečno praćenje ostvarenja karakterističnih
veličina iz predviđene energetske bilance,

3. Izrada konačne ostvarene energetske bilance po
završetku kalendarske godine.

II.
PRIKUPLJANJE PODATAKA I IZRADA PREDVIĐENE ENERGETSKE BILANCE

Članak 4.

(1) Ministarstvo je odgovorno za organizaciju i
koordinaciju prikupljanja podataka potrebnih za izradu predviđene energetske
bilance.

(2) Metodologija, organizacija i dinamika izrade te
sadržaj predviđene energetske bilance opisani su u Prilogu I. (tekstualnom
prikazu) koji je sastavni dio ovoga Pravilnika.

A.
PODACI POTREBNI ZA IZRADU PREDVIĐENE BILANCE

Članak
5.

(1)
Energetski subjekti koji obavljaju energetsku djelatnost proizvodnje električne
energije, prijenosa električne energije, vođenja elektroenergetskog sustava,
organiziranja tržišta elek­tričnom energijom, dobave plina, transporta plina,
distribucije plina, proizvodnje naftnih derivata, transporta nafte naftovodima
i drugim oblicima transporta, transporta naftnih derivata produktovodima i
drugim oblicima transporta, trgovine na veliko naftnim derivatima, skladištenja
nafte i naftnih derivata, proizvodnje toplinske energije, distribucije
toplinske energije, opskrbe toplinskom energijom te transporta i skladištenja
ukapljenog prirodnog plina dužni su dostaviti Ministarstvu planske i ostvarene
veličine razrađene prema mjesecima.

(2)
Planske veličine za sljedeću godinu energetski subjekti su dužni dostaviti
ministarstvu nadležnom za energetiku najkasnije do 1. studenoga tekuće godine.

(3)
Ostvarene mjesečne veličine energetski subjekti su dužni dostaviti ministarstvu
nadležnom za energetiku najkasnije do 20. dana u sljedećem mjesecu.

(4) Sadržaj podataka iz stavaka 1., 2. i 3. ovoga
članka detaljno je, za svaki energetski subjekt, prikazan:

1. u Prilogu I. (tekstualnom prikazu) koji je
sastavni dio ovoga Pravilnika,

2. u Prilogu II. (tabličnom prikazu podataka) koji je
sastavni dio ovoga Pravilnika.

B. PODACI POTREBNI ZA IZRADU
OSTVARENE GODIŠNJE ENERGETSKE BILANCE

Članak 6.

(1) Osim podataka iz članka 5. ovoga Pravilnika za
izradu ostvarene godišnje energetske bilance potrebni su i dodatni podaci.

(2) Dodatne podatke, na temelju ankete, dostavljaju
Ministarstvu energetski subjekti koji obavljaju energetsku djelatnost
distribucije električne energije, opskrbe električnom energijom, trgovine
naftnim derivatima, trgovanja, posredovanja i zastupanja na tržištu energije,
transporta i skladištenja prirodnog plina, trgovine na veliko i malo ukapljenim
naftnim plinom, trgovine prirodnim plinom te trgovci na veliko i malo krutim
gorivom.

(3) Dodatne podatke pravne osobe iz stavka 2. ovoga
članka dužne su dostaviti Ministarstvu najkasnije do 31. ožujka.

(4) Sadržaj dodatnih podataka, za pojedinu pravnu
osobu iz stavka 2. ovoga članka prikazan je:

1. u Prilogu I. (tekstualnom prikazu) koji je
sastavni dio ovoga Pravilnika,

2. u Prilogu II. (tabličnom prikazu podataka) koji je
sastavni dio ovoga Pravilnika.

(5) Državni zavod za statistiku dostavit će,
najkasnije do 31. lipnja, dodatne podatke sukladno Prilogu I. (tekstualnom
prikazu) koji je sastavni dio ovoga Pravilnika.

(6) Carinska uprava Republike Hrvatske dostavit će
Ministarstvu do 31. ožujka podatke o uvozu i izvozu tijekom prethodne godine za
proizvode koji se vode pod tarifnim brojevima od 27.01 do 27.16, isključujući
tarifne brojeve 27.06, 27.07, 27.08 i 27.15 sukladno Prilogu I. (tekstualnom
prikazu) koji je sastavni dio ovoga Pravilnika.

C.
DOSTAVA PODATAKA

Članak
7.

Podaci
iz članka 5. i 6. dostavljaju se u elektronskom ili pisanom obliku u rokovima
propisanim ovim Pravilnikom.

III. PRIJELAZNE I ZAVRŠNE
ODREDBE

Članak 8.

Ovaj Pravilnik stupa na snagu osmog dana od dana
objave u »Narodnim novinama«.

Klasa:
011-01/03-01/19
Urbroj: 526-01-03-01
Zagreb, 13. veljače 2003.

Ministar
**dr. sc. Ljubo Jurčić,** v. r.

PRILOG I. (tekstualni prikaz)

ENERGETSKA
BILANCA REPUBLIKE HRVATSKE PREDVIĐANJE, PRAĆENJE I GODIŠNJE IZVJEŠTAVANJE

I.
Analiza iskorištavanja primarnih oblika energije, energetskih transformacija,
uporabe transformiranih oblika, uvoza i izvoza primarnih i transformiranih
oblika energije te uporabe pojedinih oblika energije za opskrbu neposrednih
kupaca provodit će se godišnjom energetskom bilancom. Energetska bilanca
poslužit će kao osnova za ocjenu budućnosti – bilo kao baza za predviđanje
razvitka, bilo kao podloga za eliminaciju negativnih i stimuliranje pozitivnih
pojava. Aktivnosti na izradi godišnje energetske bilance mogu se podijeliti u
tri temeljne faze:

– prikupljanje podataka i izrada predviđene
energetske bilance za sljedeću godinu,

– mjesečno praćenje ostvarenja karakterističnih
veličina iz predviđene energetske bilance,

– izrada konačne ostvarene energetske bilance po
završetku kalendarske godine.

II. U izradi energetske bilance mora sudjelovati više
subjekata – državne institucije, energetski subjekti i Energetski institut
»Hrvoje Požar«. Njihov međusobni odnos prikazan je grafički na sljedeći način:

if !supportEmptyParas endif

![](dodatni/375380.gif)

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Ministarstvo
gospodarstva ima središnje mjesto u organizaciji prikupljanja podataka
potrebnih za izradu predviđene energetske bilance za sljedeću godinu.
Aktivnosti na prikupljanju podataka trebale bi započeti 1. rujna svake godine i
tijekom dva sljedeća mjeseca do 1. studenog prikupile bi se osnovne planske
veličine. Na temelju tih planskih veličina će se u Energetskom institutu
»Hrvoje Požar« do 1. prosinca izraditi prva verzija energetske bilance za
sljedeću godinu. Tijekom prosinca osnovna verzija predviđene energetske bilance
će se dodatnim usklađi­vanjima, analizama i provjerama potpuno završiti i
dovesti u oblik pogodan za usvajanje.

III. Predviđena energetska bilanca za sljedeću godinu
izradit će se prema metodologiji koja je razvijena u Energetskom institutu
»Hrvoje Požar« tijekom dosadašnjeg dugogodišnjeg rada na problematici izrade
predviđene energetske bilance. Njome će se predvidjeti struktura proizvodnje
primarnih oblika energije, struktura uvoza i izvoza primarnih i transformiranih
oblika energije kao i struktura ukupno potrebne energije. Detaljno će se
analizirati sektor energetskih transformacija. To znači da će se za sve vrste
postrojenja za energetske transformacije definirati struktura ulazne energije
kao i struktura proizvodnje transformiranih oblika energije. Osim toga će se za
svako postrojenje predvidjeti struktura potrebne energije za pogon tog
postrojenja. Za one oblike energije koji se do kupaca transportiraju putem
mreža predvidjet će se iznos gubitaka. Konačno, na kraju će se predvidjeti
razvoj strukture neposredne potrošnje energije kao i potrebe energije za
neenergetsku potrošnju.

Predviđena energetska bilanca prikazat će se u obliku
četiri osnovne tablice:

– ukupno potrebna energija,

– energija za energetske transformacije,

– proizvodnja transformiranih oblika energije,

– struktura potrošnje energije.

U tablici »Ukupno potrebna energija« odredit će se
proizvodnja primarnih oblika energije, uvoz i izvoz oblika energije, promjene
na skladištima i ukupno potrebne količine pojedinih oblika energije.

U tablici »Energija za energetske transformacije«
odredit će se ulazna energija u hidroelektrane, termoelektrane, javne toplane,
industrijske elektrane, rafinerije nafte i degazolinažu.

U tablici »Proizvodnja transformiranih oblika
energije« odredit će se proizvodnja transformiranih oblika energije u
hidroelektranama, termoelektranama, javnim toplanama, industrijskim
elektranama, rafinerijama i degazolinaži.

U tablici »Struktura potrošnje energije« odredit će
se bruto raspoložive količine pojedinih oblika energije, energija za energetske
transformacije, energija za pogon energetskih postrojenja, gubici transporta i
razdiobe energije, neenergetska potrošnja energije i neposredna potrošnja
energije.

Svaka od tablica uključivat će sve oblike energije –
antracit, kameni ugljen, mrki ugljen, lignit, sirovu naftu, rafinerijske
poluproizvode i aditive, prirodni plin, vodne snage, ogrjevno drvo,
industrijske otpatke, koks, ukapljeni plin, bezolovni i olovni motorni benzin,
mlazno gorivo, petrolej, dizelsko gorivo, ekstralako i lako specijalno loživo
ulje, niskosumporno loživo ulje i loživo ulje sa sadržajem sumpora preko 1 %,
rafinerijski plin, primarni benzin, bitumen, naftni koks, etan, white spirit i
specijalni benzin, ulja i maziva, parafin i vosak, ostale derivate nafte,
električnu energiju i daljinsku toplinu. Svaka tablica izradit će se u karak­terističnim
naturalnim jedinicama (tona, m3, kWh) i u zajedničkoj energetskoj jedinici – PJ
(petajoule). Osim toga svaka od navedenih tablica izradit će se u naturalnim
jedinicama, u PJ i u postocima za karakteristične skupove oblika energije –
ugljen i koks, tekuća goriva, plinovita goriva, vodne snage, električnu
energiju, daljinsku toplinu te drvo i otpatke.

Sve
karakteristične veličine iz predviđene energetske bilance, za sve energetske
oblike, za sve tipove postrojenja i za sve karakteristične pozicije u
energetskim tijekovima razradit će se i prikazati mjesečno. Ostvarenje svake od
tih veličina također će se pratiti mjesečno.

Da bi
se predviđena energetska bilanca i spomenute karak­teristične veličine mogle
izraditi i pratiti na opisani način obveza je energetskih subjekata da
Ministarstvu gospodarstva dostave planske i ostvarene veličine u odgovarajućem
roku. Pri tome planske veličine za sljedeću godinu treba dostaviti najkasnije
do 1. studenog, a ostvarene mjesečne veličine najkasnije do 20. dana u
sljedećem mjesecu. U nastavku se navode sve veličine koje trebaju osigurati
energetski subjekti.

IV.
Energetski subjekti koji se bave djelatnostima vezanim za tekuća ili plinovita
goriva moraju za izradu energetske bilance osigurati sljedeće planske i
ostvarene veličine razrađene mje­sečno:

– plan
i ostvarenje proirenje proirove nafte,

– plan
i ostvarenje proizvodnje plinskog kondenzata,

–
ukupne zalihe sirove nafte i kondenzata na početku godine te plan i ostvarenje
punjenja i pražnjenja zaliha tijekom godine,

– plan
i ostvarenje uvoza sirove nafte,

– plan
i ostvarenje izvoza sirove nafte i kondenzata,

– plan
i ostvarenje uvoza rafinerijskih poluproizvoda,

–
zalihe rafinerijskih poluproizvoda na početku godine te plan i ostvarenje
punjenja i pražnjenja zaliha tijekom godine,

– plan
i ostvarenje uvoza aditiva,

–
zalihe aditiva na početku godine te plan i ostvarenje pu­njenja i pražnjenja
zaliha tijekom godine,

– plan
i ostvarenje prerade sirove nafte, rafinerijskih poluproizvoda i aditiva, tako
da se vidi količina domaće nafte, koli­čina uvozne nafte, količina
rafinerijskih poluproizvoda i količina aditiva,

– plan
i ostvarenje proizvodnje svih derivata – ukapljenog plina, primarnog benzina,
bezolovnog motornog benzina, motornog benzina sa sadržajem olova, petroleja,
mlaznog goriva, dizelskog goriva, ekstralakog i lakog specijalnog loživog ulja,
niskosumpornog loživog ulja, loživog ulja sa sadržajem sumpora više od 1 %,
suhog rafinerijskog plina, bitumena, naftnog koksa, white spirita i specijalnog
benzina, ulja i maziva, parafina i voska, te ostalih derivata. Podaci za
proizvodnju moraju sadržavati i koli­čine koje se troše kao vlastita potrošnja
u rafinerijama,

– plan
i ostvarenje proizvodnje propana, butana, smjese propana i butana, primarnog
benzina i etana u etanskom postrojenju i postrojenju stabilizacije u Ivanić
Gradu,

– plan
i ostvarenje ukupne vlastite potrošnje suhog rafinerijskog plina, loživih ulja,
ukapljenog plina i naftnog koksa u rafinerijama u Rijeci i Sisku te prirodnog
plina u rafineriji u Zagrebu,

– plan
i ostvarenje proizvodnje električne energije i pare (u energetskoj jedinici) u
rafinerijama te plan i ostvarenje potrošnje prethodno nabrojenih energenata za
tu proizvodnju. Posebno treba iskazati proizvodnju pare u procesu, a posebno u
energani, a jednako tako i potrošnju energenata za tu proizvodnju,

– plan i ostvarenje uvoza svakog derivata nafte,

– plan i ostvarenje izvoza svakog derivata nafte,

– plan i ostvarenje bunkera brodova za dizelsko
gorivo, ni­sko­sumporno loživo ulje i loživo ulje s više od 1% sumpora.

– stanje zaliha svakog derivata na početku godine te
plan i ostvarenje punjenja i pražnjenja zaliha tijekom godine,

– plan i ostvarenje prodaje svakog derivata nafte na
području Republike Hrvatske,

– plan i ostvarenje proizvodnje, ukupne interne
potrošnje, uvoza i izvoza prirodnog plina,

– stanje zaliha prirodnog plina na početku godine te
plan i ostvarenje punjenja i pražnjenja skladišta tijekom godine,

– plan i ostvarenje prodaje prirodnog plina
distributivnim kupcima, izravnim kupcima, HEP-u i Tvornici umjetnih gnojiva u
Kutini,

– plan i ostvarenje ulaza tehnološkog plina te
plinskog kondenzata u degazolinažu u Ivanić Gradu, plan i ostvarenje izlaza
prerađenog plina, plan i ostvarenje interne potrošnje za proizvodnju električne
energije i ostale interne potrošnje te plan i ostvarenje proizvodnje električne
energije.

V. Energetski subjekti koji se bave djelatnostima
vezanim za električnu ili toplinsku energiju moraju za izradu energetske
bilance osigurati sljedeće planske i ostvarene veličine razrađene mjesečno:

– plan i ostvarenje proizvodnje električne energije
na generatoru u svakoj termoelektrani, hidroelektrani i dizelskoj elektrani,

– plan i ostvarenje proizvodnje električne energije
na pragu u svakoj termoelektrani, hidroelektrani i dizelskoj elektrani,

– plan i ostvarenje uvoza i izvoza električne
energije. Ostvarenje uvoza i izvoza treba tako razraditi da se vide količine
uvoza, odnosno količine izvoza po državama,

– plan i ostvarenje ukupne potrošnje električne
energije, plan i ostvarenje gubitaka prijenosa električne energije, plan i
ostvarenje potrošnje izravnih i distributivnih kupaca i plan i ostvarenje
gubitaka u distribuciji,

– za svaku termoelektranu i dizelsku elektranu plan i
ostvarenje potrošnje goriva, plan i ostvarenje nabave goriva, stanje zaliha na
početku godine te plan i ostvarenje punjenja i pražnjenja zaliha,

– za postrojenja koja proizvode toplinsku energiju
(TE-TO Zagreb, EL-TO Zagreb i TE-TO Osijek) posebno treba prikazati gorivo za
električnu energiju, a posebno gorivo za toplinsku energiju,

– za TE-TO Zagreb, EL-TO Zagreb i TE-TO Osijek
prikazati u energetskoj jedinici plan i ostvarenje bruto proizvodnje tehnološke
pare i ogrjevne topline, plan i ostvarenje vlastite potrošnje tehnološke pare i
ke pare i
topline, odnosno plan i ostvarenje neto proizvodnje tehnološke pare i
ogrjevne topline,

– plan i ostvarenje gubitaka u distributivnoj mreži
tehno­loške pare i ogrjevne topline u Zagrebu i u Osijeku.

– ostvarenje dotoka u pojedine akumulacije, odnosno
dotok na mjerodavnom profilu za svaku hidroelektranu,

– plan i ostvareno stanje u pojedinim akumulacijskim
bazenima,

– najmanje i najveće opterećenje sustava.

VI.
Prethodno navedene aktivnosti omogućit će završavanje prve dvije temeljne faze
u izradi godišnje energetske bilance – izradu predviđene energetske bilance za
sljedeću godinu i praćenje ostvarenja predviđene energetske bilance. Pri tome
organizaciju prikupljanja podataka provodi Ministarstvo gospodarstva dok će
Energetski institut »Hrvoje Požar« podatke prikupljati, pohranjivati,
analizirati, izraditi energetsku bilancu, i izraditi prikaze plana i ostvarenja
karakterističnih veličina iz predviđene energetske bilance.

VII.
Nakon završetka kalendarske godine započinje se s trećom fazom – izradom
ostvarene godišnje energetske bilance. Ona se izrađuje u detaljnijem obliku u
odnosu na predviđenu energetsku bilancu pa su za njezinu izradu osim prethodno
navedenih podataka potrebni još i dodatni podaci. Dodatni podaci će se
ponajprije iskoristiti za analizu potrošnje energije u sektorima neposredne
potrošnje energije. Oni će se osigurati anketiranjem određenih energetskih
subjekata i analizom postojećih baza podataka u poduzećima i ustanovama koje
raspolažu s takvim podacima. Ovisno o potrebama i razvoju tržišta energijom,
razvoju statističkih istraživanja i raspoloživosti određenih podataka, svake će
se godine procijeniti koji dodatni podaci su potrebni za izradu godišnje
energetske bilance te će se na temelju te procjene provesti anketiranje,
odnosno zatražiti podaci iz baza podataka s kojima raspolažu odgovarajuće
ustanove i poduzeća.

VIII. Metoda po kojoj se izrađuje ostvarena
energetska bilanca detaljno je razvijena i razrađena u Energetskom institutu
»Hrvoje Požar«. Za svaki oblik energije prati se proizvodnja, uvoz, izvoz,
saldo skladišta i bunker brodova. Za sva postrojenja za energetske
transformacije – hidroelektrane, termoelektrane, javne toplane, javne
kotlovnice, industrijske toplane, industrijske kotlovnice, rafinerije nafte,
degazolinažu i gradske plinare, prati se potrošnja oblika energije za transformaciju
i proizvodnja svih transformiranih oblika energije. Potrošnja energije za pogon
energetskih postrojenja prati se za proizvodnju nafte i plina, za
hidroelektrane, za termoelektrane, za javne toplane, za rafinerije nafte i za
degazolinažu. Određuju se gubici u transportu i razdiobi energije i
neenergetska potrošnja energije. Neposredna potrošnja energije prikazuje se tri
osnovna skupa – industriji, prometu i općoj potrošnji. Potrošnja oblika
energije u industriji prikazuje se u osam industrijskih grana – industriji
željeza i čelika, industriji obojenih metala, industriji stakla i nemetalnih
minerala, kemijskoj industriji, industriji građevnog materijala, industriji
papira, prehrambenoj industriji i ostaloj industriji. Potrošnja oblika energije
u prometu prikazuje se u šest vrsta prometa – željez­ničkom prometu cestovnom
prometu, zračnom prometu, pomorskom i riječnom prometu, javnom gradskom prometu
i ostalom prometu. Konačno potrošnja energije u općoj potrošnji prati se u
četiri podsektora opće potrošnje – kućanstvima, uslužnom sektoru, poljoprivredi
i graditeljstvu.

IX. Dodatni podaci potrebni za izradu ostvarene
godišnje energetske bilance prikupit će se od sljedećih subjekata:

– Carinske uprave Republike Hrvatske,

– Državnog zavoda za statistiku,

– energetskih subjekata koji obavljaju distribuciju
plina,

– energetskih subjekata s područja tekućih goriva,

– energetskih subjekata s područja plinovitih goriva,

– energetskih subjekata s područja električne
energije,

– energetskih subjekata s područja toplinske
energije,

–
velikih javnih kotlovnica,

– trgovaca ugljenom.

Radi praćenja ostvarenja uvoza i izvoza svih
energenata Carinska uprava Republike Hrvatske će Ministarstvu gospodarstva
dostaviti podatke o uvozu i izvozu tijekom prethodne godine za proizvode koji
se vode pod tarifnim brojevima od 27.01 do 27.16, isključujući tarifne brojeve
27.06, 27.07, 27.08 i 27.15. Carinska će uprava osigurati sljedeće podatke –
šifra tarifnog stavka, koli­čina u mjernoj jedinici, vrijednost u novčanoj
jedinici (kuna), zem­lja uvoza ili izvoza, naziv i adresa uvoznika (izvoznika)
te njegov matični broj iz registra poslovnih subjekata (ili broj iz registra
carinskih obveznika, ili broj iz obrtničkog registra, ili jedinstveni matični
broj).

Državni zavod za statistiku obvezan je najkasnije do
kraja trećeg mjeseca Energetskom institutu »Hrvoje Požar« osigurati podatke za
svaku izvještajnu jedinicu iz obrasca IND1 za 12. mjesec prethodne godine i to:

Iz Tablice 1. Gotova proizvodnja, zalihe i prodaja za
sve proizvode koji su energenti,

Iz Tablice 2. Utrošak sirovina i materijala za sve
sirovine koje su energenti,

Iz Tablice 3. Utrošak energije i goriva u pogonske i
tehno­loške svrhe za sve oblike energije navedene u toj tablici.

Najkasnije do kraja šestog mjeseca, Državni zavod za
statistiku mora Energetskom institutu »Hrvoje Požar« osigurati i sljedeće
podatke iz prethodne godine:

PROMET I VEZE - Podaci o potrošnji energenata
(ugljena, benzina, plinskog ulja, mazuta, električne energije i maziva) u
pojedinim vrstama prometa (željeznički, pomorski, riječni, ce­stov­ni, zračni,
gradski, cjevovodni i prekrcaj).

ŠUMARSTVO - Podaci o sječi ogrjevnog drveta u šumama
poduzeća/zadruga i u privatnim šumama, te podaci o količini utrošene energije i
goriva

GRADITELJSTVO - Podaci o utrošku ugljena, benzina,
dizelskog goriva i električne energije.

POLJOPRIVREDA - Podaci o utrošku benzina, nafte
(plinskog ulja), mazuta, električne energije i maziva. Podaci o zasijanim
površinama žitarica, industrijskog bilja, povrća i krmnog bilja. Podaci o požnjevenim
površinama i proizvodnji pšenice, ječma, zobi, kukuruza, konoplje, šećerne
repe, uljane repice, soje, suncokreta, duhana, krumpira, graha, kupusa i kelja,
rajčice, djeteline, lucerne, livada i pašnjaka. Podaci o broju stabala i
proizvodnji jabuka, krušaka, bresaka, maslina, šljiva i višanja, o površini
rodnih vinograda i proizvodnji grožđa, o ukupnom broju goveda, svinja, konja,
ovaca i peradi, o stočnoj proizvodnji (prirastu) goveda, svinja, ovaca i
peradi, o proizvodnji mlijeka, jaja, vune i meda, o ukupnom ulovu morske ribe,
mekušaca i rakova, i o ukupnoj proizvodnji slatkovodne ribe. Svi podaci moraju
biti posebno iskazani za poduzeća i poljoprivredne zadruge, a posebno za
individualne proizvođače.

Početkom godine Energetski institut »Hrvoje Požar«
provest će anketu svih distributera prirodnog plina. Svaki distributer plina
(kojih trenutno ima 42) obvezan je najkasnije do kraja trećeg mjeseca dostaviti
podatke o mjesečnim isporukama prirodnog plina industriji, kućanstvima,
uslužnom sektoru, poljoprivredi i kotlovnicama, o broju kupaca u svakom sektoru
i o dužini plinovoda.

Energetski subjekti koji se bave veleprodajom ili
maloprodajom derivata nafte na tržištu Republike Hrvatske moraju dostaviti detaljne
podatke koji će omogućiti analizu regionalne raspodijeljenosti potrošnje te
analizu potrošnje derivata nafte u pojedinim djelatnostima prema Nacionalnoj
klasifikaciji djelatnosti. U tu svrhu potrebno je za sve proizvode koji se na
tržište plasiraju putem maloprodaje osigurati podatke o ostvarenoj prodaji po
mjestima prodaje uz naznaku pripadnosti općini prodajnog mjesta. Za proizvode
koji se na tržište plasiraju putem veleprodaje treba osigurati podatke po
pojedinim kupcima uz obveznu naznaku matičnog broja kupaca. Povezivanjem
matičnog broja kupca s bazom podataka pravnih subjekata Državnog zavoda za
statistiku, odredit će se pripadnost svakog kupca određenoj djelatnosti,
odnosno na taj će se način prodaja svih derivata nafte u veleprodaji razvrstati
u djelatnosti sukladno Nacionalnoj klasifikaciji djelatnosti.

Energetski subjekti za prijenos i distribuciju
električne energije moraju najkasnije do kraja trećeg mjeseca dostaviti, uz
prethodno navedene i podatke o prodaji električne energije na 110 kV, 35 kV, 10
kV i 0,4 kV i to kućanstvima, I tarifnoj grupi, II tarifnoj grupi i javnoj
rasvjeti, odnosno o prodaji električne energije pojedinim grupama kupca
sukladno važećem tarifnom sustavu.

Početkom godine Energetski institut »Hrvoje Požar«
provest će anketu svih velikih javnih kotlovnica koje se nalaze u Zagrebu,
Rijeci, Splitu, Osijeku, Karlovcu i Slavonskom Brodu. Najkasnije do kraja
trećeg mjeseca moraju se dostaviti podaci o potrošnji svih vrsta goriva,
proizvodnji toplinske energije, gubicima toplinske energije u distribuciji i
potrošnji toplinske energije u pojedinim sektorima potrošnje. Za Zagreb će
podatke osim HEP-a osigurati i Gradska plinara, a za Osijek HEP. U ostalim
gradovima anketirat će se svaka kotlovnica posebno. Posebno se ističe poduzeće
»Energo« iz Rijeke koje osim podataka za toplinsku energiju mora osigurati i
podatke o proizvodnji gradskog plina, potrošnji gradskog plina u pojedinim
sektorima i potrošnji energenata za proizvodnju gradskog plina.

Osim navedenog Energetski institut »Hrvoje Požar«
anketirat će početkom godine i sve trgovce ugljenom. Na temelju te ankete
odredit će se potrošnja mrkog ugljena i lignita u kućan­stvima i u uslužnom
sektoru.

Analizom svih prethodno nabrojenih podataka
Energetski institut »Hrvoje Požar« izradit će ostvarenu godišnju energetsku
bilancu u skladu s metodologijom koja je prethodno ukratko opisana. Budući da
se neki od podataka za energetsku bilancu prikupljaju i tijekom mjeseca lipnja,
Institut se obvezuje da energetsku bilancu u cijelosti završi tijekom sedmog
mjeseca. Na temelju ostvarene energetske bilance u Institutu će se za potrebe
Ministarstva gospodarstva izraditi godišnji energetski pregled »Energija u
Hrvatskoj«. Taj pregled će osim zadnje godine obuhvatiti i prethodno razdoblje,
a Energetski institut »Hrvoje Požar« obve­zuje se da potpuno završi i publicira
godišnji energetski pregled najkasnije do kraja godine.

Godišnji energetski pregled publicirat će se
dvojezično – na hrvatskom i engleskom jeziku. Pregledom se mora analizirati i
prikazati razvitak strukture proizvodnje primarne energije u Hrvat­skoj,
razvitak strukture ukupno utrošene energije, razvitak strukture energije za
energetske transformacije i proizvedene transformirane energije, razvitak
strukture energije za pogon energetskih postrojenja, razvitak namjene ukupne
potrošnje energije, razvitak strukture neposredne potrošnje energije, razvitak
strukture po­trošnje energije u industriji, razvitak strukture po­trošnje u
prometu i razvitak strukture potrošnje u općoj po­trošnji.

if !supportEmptyParas endif

#### [Tablica 1. Proizvodnja sirove nafte i plinskog kondenzata](dodatni/310465.htm)

[**Tablica 1b. Ostvarenje
izvoza sirove nafte u države
Tablica 1c. Ostvarenje proizvodnje sirove nafte u i nafte u iozemstvu**](0442A.HTM)

**if !supportEmptyParas endif**

***[Tablica 2. Prerada sirove nafte u
rafinerijama
Tablica 2b. Ostvarenje uvoza sirove nafte po
državama](dodatni/378932.htm)***

if !supportEmptyParas endif

***[Tablica 3. Prerada rafinerijskih
poluproizvoda u rafinerijama
Tablica 3a. Saldo skladišta rafinerijskih poluproizvoda
u rafinerijama
ica 3b. Ostvarenje uvoza rafinerijskih poluproizvoda po državama](dodatni/378933.htm)***

***if !supportEmptyParas endif***

#### [Tablica 4. Prerada aditiva u rafinerijama](dodatni/378934.htm)

##### [Tablica 4a. Saldo skladišta aditiva u rafinerijama](dodatni/378934.htm)

[**Tablica 4b. Ostvarenje uvoza aditiva po državama**](dodatni/378934.htm)

if !supportEmptyParas endif

***[Tablica 5. Ukupna prerada u
rafinerijama](dodatni/378935.htm)***

***if !supportEmptyParas endif***

***[Tablica 6. Ukupna proizvodnja u
rafinerijama](dodatni/378936.htm)***

***if !supportEmptyParas endif***

***[Tablica 7. Vlastita potrošnja u
rafinerijama](dodatni/378937.htm)***

***if !supportEmptyParas endif***

***[Tablica 8. Prodaja derivata u
Hrvatskoj (domaće tržište)](dodatni/378938.htm)***

***if !supportEmptyParas endif***

***[Tablica 9. Godišnje bilance
derivata nafte](dodatni/378939.htm)***

***if !supportEmptyParas endif***

***[Tablica 10. Analiza stanja na
skladištima](dodatni/378940.htm)***

***if !supportEmptyParas endif***

***[Tablica 11. Ostvarenje izvoza po
državama](dodatni/378941.htm)***

***if !supportEmptyParas endif***

***[Tablica 12. Ostvarenje uvoza po
državama](dodatni/378942.htm)***

***if !supportEmptyParas endif***

***[Tablica 13.
Godišnja potrošnja mlaznog goriva i avionskog benzina](dodatni/378943.htm)***

***if !supportEmptyParas endif***

***[Tablica 14. Prirodni plin
Tablica 14a. Saldo skladišta
prirodnog plina](dodatni/378944.htm)***

**if !supportEmptyParas endif**

***[Tablica 15. Potrošnja
distributivnih potrošača](dodatni/378945.htm)***

***if !supportEmptyParas endif***

***[Tablica 16. Potrošnja izravnih
industrijskih kupaca](dodatni/378946.htm)***

***if !supportEmptyParas endif***

***[Tablica 17. Potrošnja HEP-a](dodatni/378947.htm)***

***if !supportEmptyParas endif***

***[Tablica 18. Etansko postrojenje i
postrojenje stabilizacije Ivanić Grad](dodatni/378948.htm)***

if !supportEmptyParas endif

***if !supportEmptyParas endif***

***if !supportEmptyParas endif***

***[Tablica
1. Proizvodnja električne energije na generatoru

Tablica 2. Proizvodnja električne energije na pragu

Tablica 3. Uvoz i izvoz električne energije\*

Tablica 4. Električna energija iz idustrijskih elektrana\*

Tablica 5. Elektroenergetska bilanca

Tablica 6. Potrošnja goriva u HEP-u

Tablica 7. Nabava goriva u HEP-u

Tablica 7a. Zalihe goriva u HEP-u

Tablica 8a. Toplinska energija u Zagrebu

Tablica 8b. Toplinska energija u Osijeku](dodatni/378949.htm)***

Pravilnik, NN 33/2003-442
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)